CELEX: 31997D0545
Language: lv
Date: 1997-07-09 00:00:00
Title: Komisijas Lēmums (1997. gada 9. jūlijs) par kopējiem tehniskiem noteikumiem attiecībā uz vispārējām pieslēguma prasībām, kas piemērojamas datu termināliekārtām (DTE), kuras paredzētas pieslēgšanai pakešu komutācijas publiskajiem datu tīkliem (PSPDN) ar saskarnēm, kas atbilst CCITT rekomendācijai X.25

Svarīgs juridisks paziņojums

|

31997D0545

Oficiālais Vēstnesis L 223 , 13/08/1997 Lpp. 0021 - 0023

		Komisijas Lēmums(1997. gada 9. jūlijs)par kopējiem tehniskiem noteikumiem attiecībā uz vispārējām pieslēguma prasībām, kas piemērojamas datu termināliekārtām (DTE), kuras paredzētas pieslēgšanai pakešu komutācijas publiskajiem datu tīkliem (PSPDN) ar saskarnēm, kas atbilst CCITT rekomendācijai X.25(Dokuments attiecas uz EEZ)(97/545/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 29. aprīļa Direktīvu 91/263/EEK par dalībvalstu tiesību aktu tuvināšanu attiecībā uz telekomunikāciju termināliekārtām, kā arī to atbilstības savstarpējo atzīšanu [1], kurā grozījumi izdarīti ar Direktīvu 93/68/EEK [2], un jo īpaši tās 6. panta 2. punkta otro ievilkumu,tā kā Komisija ir pieņēmusi pasākumu, ar kuru norāda termināļu iekārtu veidu, attiecībā uz ko vajadzīgi šie kopējie tehniskie noteikumi, kā arī attiecīgā deklarācija par šo noteikumu piemērojuma jomu;tā kā jāpieņem atbilstīgi saskaņotie standarti vai daļa no tiem, ar ko īsteno pamatprasības, kas pārveidojamas kopējos tehniskos noteikumos;tā kā, lai ražotājiem nodrošinātu nepārtrauktu piekļuvi tirgiem, jāpieņem pārejas noteikumi attiecībā uz iekārtām, kas apstiprinātas atbilstīgi Komisijas Lēmumam 96/71/EK [3];tā kā, beidzoties pārejas laikam, jāatceļ Lēmums 96/71/EK;tā kā ar šo lēmumu pieņemtie kopējie tehniskie noteikumi ir saskaņā ar Telekomunikāciju iekārtu apstiprināšanas komitejas (ACTE) atzinumu,IR PIEŅĒMUSI ŠO LĒMUMU.1. pants1. Šo lēmumu piemēro datu termināliekārtām, kas paredzētas pieslēgšanai pakešu komutācijas publisko datu tīkliem (PSPDN), kuri aprīkoti ar CCITT rekomendācijas X.25 saskarnēm un kurus raksturo datu plūsmas ātrums līdz pat 1920 kbit/s, izmantojot saskarnes, kas izstrādātas pēc CCITT rekomendācijas X.21 un X.21 bis un uz ko attiecas saskaņotais standarts, kurš definēts 2. panta 1. punktā.2. Ar šo lēmumu pieņem kopējus tehniskos noteikumus, kas aptver vispārējās pieslēguma prasības, kuras piemērojamas 1. punktā paredzētajām termināliekārtām.2. pants1. Kopējie tehniskie noteikumi ietver saskaņoto standartu, ko kompetentā standartizācijas iestāde izstrādājusi, lai pēc iespējas īstenotu pamatprasības, kas minētas Direktīvas 91/263/EEK 4. panta d) un f) apakšpunktā. Atsauce uz standartu ir pielikumā.2. Šā lēmuma aptvertās tehniskās iekārtas atbilst 1. punktā minētajiem kopējiem tehniskiem noteikumiem, kuri atbilst Direktīvas 91/263/EEK 4. panta a) un b) punktā minētajām pamatprasībām, kā arī prasībām citās piemērojamās direktīvās, jo īpaši Padomes Direktīvās 73/23/EEK [4] un 89/336/EEK [5].3. pantsPaziņotās iestādes, kas izraudzītas veikt Direktīvas 91/263/EEK 9. pantā paredzētās procedūras, attiecībā uz termināļu iekārtām, ko aptver šā lēmuma 1. panta 1. punkts, ne vēlāk kā vienu gadu pēc šā lēmuma izziņošanas piemēro 2. panta 1. punktā minēto saskaņoto standartu vai nodrošina tā piemērošanu.4. pants1. Lēmumu 96/71/EK atceļ vienu gadu pēc šā lēmuma izziņošanas.2. Termināliekārtas, kas ir apstiprinātas atbilstīgi Lēmumam 96/71/EK, var turpināt laist tirgū un nodot ekspluatācijā, ja šis apstiprinājums ir piešķirts ne vēlāk kā vienu gadu pēc šā lēmuma izziņošanas.5. pantsŠis lēmums ir adresēts dalībvalstīm.Briselē, 1997. gada 9. jūlijāKomisijas vārdā —Komisijas loceklisMartin Bangemann[1] OV L 128, 23.5.1991., 1. lpp.[2] OV L 220, 31.8.1993., 1. lpp.[3] OV L 13, 18.1.1996., 23. lpp.[4] OV L 77, 26.3.1973., 29. lpp.[5] OV L 139, 23.5.1989., 19. lpp.--------------------------------------------------PIELIKUMSAtsauce uz piemērojamo saskaņoto standartuLēmuma 2. pantā minētais saskaņotais standarts ir šāds:Pieslēguma prasības datu termināliekārtām (DTE), kas paredzētas pieslēgšanai pakešu komutācijas publiskajiem datu tīkliem (PSPDN), kas aprīkoti ar CCITT rekomendācijas X.25 saskarnēm, un darbojas ar datu plūsmas ātrumu līdz pat 1920 kbit/s, izmantojot saskarnes, kas izstrādātas pēc CCITT rekomendācijas X.21 un X.21 bis.ETSIEiropas Telekomunikāciju standartu institūtsETSI sekretariātsTBR 2 – 1997. gada janvāris(bez priekšvārda)Papildu informācijaEiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1].Minētais saskaņotais standarts ir izstrādāts pēc pilnvaras, kas izsniegta saskaņā ar attiecīgajām procedūrām Padomes Direktīvā 83/189/EEK.Minētā saskaņotā standarta pilnu tekstu var saņemt pēc adreses:European Telecommunications Standards Institute, 650 Route des Lucioles, F-06921 Sophia Antipolis Cedex. | European Commission, DG XIII/A/2 – (BU 31 1/7), Rue de la Loi/Wetstraat 200, B-1049 Brussels. |[1] OV L 109, 26.4.1983., 8. lpp.--------------------------------------------------